stanford-oval/wikipedia huggingface dataset:
טול
היסטוריה > לטרלוס – השמועות, סיבוב ההופעות והסינגלים (2005-2001)

בינואר 2001, חרושת השמועות קיבלה נופך מחודש כאשר טול הכריזו על אלבומם החדש, Systema Encéphale ביחד עם רשימת שירים, בעלי שמות מיוחדים לדוגמה: "Numbereft", "Encephatalis", "Musick", כצפוי מנועי שיתוף קבצים כמו נאפסטר הוצפו בקבצים מזויפים הנושאים שמות אלה. באותו הזמן, טול הצהירו כי הם מתנגדים לתרבות מנועי השיתוף בגלל ההשפעות השליליות על האמנים הקטנים, שתלויים בהצלחת מכירת התקליטים כדי להמשיך בקריירה שלהם. קינן אמר זאת בשנת 2000 בריאיון עם הניו יורק רוק:
"אני חושב שיש הרבה תעשיות שמגיע להם להיהרס. אלה הנפגעים מה MP3 הם לא החברות הגדולות והעסקים, אלא האמנים, אנשים שמנסים לכתוב שירים"
רק חודש אחרי זה, הם חשפו כי שם האלבום החדש הוא לטרלוס (Lateralus) ושהשם Systema Encéphale ורשימת השירים שצורפה אליו נועד כדי להטעות, בעיקר כדי להמם עיתוני מוזיקה ואתרים מסחריים שמיהרו לפרסם את הטעות. לטרלוס מכיל שירים באורך ממוצע של 6 וחצי דקות ואורכו של הוידאו קליפ ל"Parabola" באורך עשר וחצי דקות, דבר שכמעט מנע מערוצי המוזיקה לשדרו.
אף על פי כן, האלבום גרף הצלחה מסחררת, הגיע למקום הראשון בטבלת 200 האלבומים הנמכרים של בילבורד, בשבוע הראשון אחרי השקתו. טול קיבלו את פרס גראמי השני שלהם עבור הופעת המטאל הטובה בשנת 2001 עם השיר "Schism". במהלך קבלת הפרס, המתופף קארי הודה להוריו (שסבלו אותו) ולשטן בעוד הבסיסט צ'נסלור הוסיף: "אני רוצה להודות לאבי שעשה את אמי".
סיבוב הופעות גדול החל בשנת 2001, שכלל מספר הופעות עם קינג קרימזון, בא לסיומו ב-24 בנובמבר 2002. למרות שנראה כאילו הסיבוב חתם תקופה מסוימת עבור טול, הלהקה לא נחה. כשקינן עבד על הקלטות וסיבוב הופעות עבור א פרפקט סירקל, שאר חברי להקת טול הוציאו תקליט רשמי ומיוחד לחוג מועדון המעריצים שכלל ראיון וחלק מההקלטות האחרונות שלהם. 300 עותקים חתומים של לטרלוס בגרסת ה-double vinyl four-picture disc, הופצו ב-23 באוגוסט 2005.
ב-20 בדצמבר 2005, שני DVD הופצו למכירה, האחד הכיל את הסינגל "Schism" והשני את "Parabola". שניהם הכילו את קליפי הווידאו יחד עם פרשנות. בנוסף כל דיסק כלל רמיקס של כל שיר שבוצע על ידי לאסטמורד.
היסטוריה > 10,000 Days (‏2006)

אחרי הפסקה ארוכה נוספת, בה קינן הצטרף לא פרפקט סירקל להקלטות וסיבוב הופעות, הוא חזר לעבודה על אלבום חדש יחד עם חבריו לטול. אחרי שנחשפו פרטים על האלבום החדש כגון השפעות חבריהם לסיבוב ההופעות פנטומאס ומשוגע.
העותק הראשון של האלבום הופץ במנועי שיתוף הקבצים, שבועיים לפני תאריך השקתו של האלבום. 10,000 Days הופץ ב-28 באפריל 2006 בחלקים מאירופה, ב-29 באפריל באוסטרליה, ב-1 במאי בבריטניה וב-2 במאי בארצות הברית. פתיח האלבום "Vicarious" שודר לראשונה ברדיו בארצות הברית ב-17 באפריל. בסופו של דבר, האלבום הופץ בתאריכו המקורי ובשבועו הראשון בחנויות מכר יותר מ-564,000 עותקים בארצות הברית בלבד, שומר לעצמו מקום עליון בטבלאות בילבורד. למרות זאת, הביקורות על האלבום היו פחות אוהדות מאשר קודמו.
היסטוריה > סיבוב הופעות

לאחר השקת 10,000 Days החל סיבוב ההופעות בפסטיבל קוצ'לה ב-30 באפריל 2006. בדומה לסיבוב ההופעות לאחר השקת אלבומם לטרלוס בשנת 2001, שכלל מספר רב של הופעות במועדונים ותיאטראות קטנים ברחבי ארצות הברית וקנדה.
בסתיו 2006, טול הופיעו ברחבי אמריקה הצפונית בזירות רחבות ואמפיתיאטראות מלווים על ידי אייסיס. בנובמבר הם יחזרו לאירופה שוב ויופיעו במספר רב של ערים בשונה מסיבוב ההופעות הקודם. בינואר 2007, תופיע הלהקה בניו זילנד ואוסטרליה ואף קיימות שמועות שהם יובילו את פסטיבל ה-Big Day Out.
היסטוריה > Fear Inoculum (‏2019)

לאחר 13 שנות שתיקה, הוציאה טול את אלבום האולפן החמישי שלה, "פיר אינוקולום" (חיסון מפני פחד, בעברית). האלבום יצא ב-30 באוגוסט 2019. הוא זכה להצלחה ביקורתית ומסחרית משמעותית, והגיע לצמרת מצעד ה-200 של בילבורד. שני שירים מהאלבום קיבלו מועמדויות לפרס הגראמי. האלבום, שהוקלט בין השנים 2018-2019, אורכו 86:38 דקות ומכיל 10 רצועות בגרסה הדיגיטלית המלאה. גרסת הדיסק מכילה שבע רצועות, ואורכה 79:10 דקות.
ויכוחים על ז'אנר וקטגוריות

בגלל הגישה הניסיונית למוזיקה שטול לקחו על עצמם, נעשה קשה לשייך אותם לז'אנרים רגילים. אין ספק כי הם שייכים לז'אנר המטאל, אבל מה מייחד אותם ומאיפה ההשפעות לצליל המיוחד, הוא נושא לוויכוחים בין מעריצים ומאזינים כאחד.
ברוב המקרים, טול תוגדר כמטאל אלטרנטיבי, קטגוריה רחבת היקפים (שתיארה להקות כמו ג'יינז אדיקשן, רייג' אגיינסט דה מאשין ופיית' נו מור) שנועדה לתאר להקות שעומדות על הקו בין אסתטיקה לבסיס של מטאל ורוק אלטרנטיבי.
באותה נימה, טול תיכנס לקטגוריה של מטאל מתקדם או רוק מתקדם. אלה המכניסים את טול לקטגוריה זו בדרך כלל משתמשים בהגדרת הפרוגרסיב. זהו סוג של רוק או מטאל שמחפש לפרוץ מהזרם המרכזי על ידי מתיחת גבולותיו ושילוב סגנונות לא מודרניים (כגון מוזיקה קלאסית וג'אז ואף פולק) בשירי מטאל ורוק.
מעבר להגדרה הכוללת של מטאל מתקדם, קיים הדיון לגבי מה באמת משייך את הלהקה לסצנת הפרוגרסיב. יכול להיות שההשפעה של קינג קרימזון, להקה אהובה על כל חברי טול, היא זאת שמקשרת בין טול לפרוגרסיב. למרות זאת, רוברט פריפ מקינג קרימזון אמר כי אינו שומע השפעה כלל. כך שאפילו בין הלהקה לבין עמיתיהם הדיון קיים, לא רק אם יש לטול מקום ברוק המתקדם אלא כמה קרובים הם לצלילים של אבותיהם הקדומים, שבינם לבין עצמם המציאו את הז'אנר תוך כדי ויכוח.
כשטול לא נקראים פרוגרסיב, הם נכנסים לתת קטגוריה של ת'ראש מטאל.[דרוש מקור] צורת שירתו המיוחדת של קינן וצליל הגיטרות המלוכלך (המשותף להרבה להקות, אך מאפיין את רוב שיריהם של טול) השפיעה רבות על אמנים חדשים כמו ארון לואיס מסטיינד ודייוויד דריימן מדיסטרבד. כאשר קינן נשאל במהלך ריאיון לאוסטרליאן מיוזיק מגזין לגבי שמיעת ההשפעה של שירתו עליהם ענה:
"אני לא שומע כל כך קשר. כי יש עוצמה בשירים שלנו, אני חושב שהלהקות האלה מעלות את סף הרעש וזאת ההשפעה שלהם. [..] כשאני שומע את הצעקנים, הטיפשיים, האידיוטים האלה קופצים למעלה ולמטה, שאכפת להם מהתסרוקות שלהם יותר מאשר המוזיקה, אנחנו פשוט לא עושים את זה, אז מה אני מפספס? אין שום דבר במוזיקה שמזיז אותי, או גורם לי לשבת ולהקשיב לה, זה מצער. אולי אני סתם בן זונה ציני."
בנוסף, יכולים לציין את הקשר המוזר עם הנו מטאל. אבל קישור זה יכול לנבוע מהשפעתם הגדולה על עולם המטאל ככלל, כי אם כך צריכים אנו לקרוא לאמני הבלוז שהשפיעו על לד זפלין הבי מטאל ולאמני הרגאיי שהשפיעו על הקלאש פאנק רוק.
כמה נכונה כל הגדרה היא עניין של טעם בלבד. הרבה אנשים לא מרוצים מהעובדה שצריך להגדיר את טול בכלל, כי להתווכח על סוג הז'אנר היא פעולה חסרת חשיבות ואפילו מגבילה.
מקור השם

הלהקה הפיצה מספר סיפורים לגבי מקור השם. אחת ההשערות העיקריות סובבת סביב "לכרימולוגיה", מעין פילוסופיה שהלהקה טענה כי הומצאה ב-1949 על ידי רונלד פ. וינסנט אחרי מות אשתו. המתופף דני קארי טען כי השם "Tool" (כלי) מציין כי הלהקה היא סוג של כלי שמשמש את המעריצים לקבל את הלכרימולוגיה. למרות כל זאת, סביר להניח כי הלהקה המציאה את זה כדי ליצור תפאורה מיוחדת לאמונות שלהם.
הסולן מיינארד ג'יימס קינן נקט בגישה קצת יותר ישירה על הסבר השם בראיון מ-1994:
Tool (כלי) זה בדיוק כמו מה שזה נשמע: זה זין גדול. זה מפתח ברגים. זה גם בדיוק מה שזה נשמע: זה פועל, זה גורם לחפירה. זה תהליך פעיל של חיפוש. ניקח אותנו, אנחנו את, אנחנו הגפרור, אנחנו הקרטון של האסיד, הכלי שלך. תשתמש בנו כדי לזרז את תהליך הגילוי של מה שאתה צריך לגלות, או מה שאתה מנסה להשיג.
דיסקוגרפיה

Undertow ‏ (1993)
Ænima ‏ (1996)
Lateralus ‏ (2001)
10,000 Days ‏ (2006)
Fear Inoculum ‏ (2019)
הערות שוליים

↑  Stephen Thomas Erlewine, ‏Tool - Biography, באתר Allmusic
↑  Tool - biography, באתר הרולינג סטון
↑  Rob Theakston, ‏Lateralus - Tool, באתר Allmusic
↑  רומן סוקל (23 במאי 2001), יוצאים מהצללים, אקסייט
↑  ההצלחה בלולפלוזה דוחפת את האלבום השני
↑  ג'ון דולן (אוגוסט 2006), 33 דברים שלא ידעתם
↑  קאביר אכתר, שינוי שם הקליפ ל-Track #1
↑  רוק ברשת, פרסי גראמי: הופעת המטאל הטובה
↑  ג'ון פארלס, הורמונים ממוחזרים, ניו יורק טיימס
↑  קאביר אכתר, ינואר - מרץ, 2001, ארכיון חדשות
↑  בלייר בלייק (2001), אוגוסטמבר 2001, עלון חדשות טול
↑  בילבורד, דיסקורפיה של טול
↑  ג'ון וידרהורן. טול עם אלבום חדש MTVnews
↑  טול ופרל ג'אם טוענים לראש הטבלה
↑   אבי פיטשון, האלבום החדש של "טול" הוא ניצחון המוזיקה לשמה, באתר הארץ, 16 בספטמבר 2019
↑  ארוחות ילדים מול אלבומים של טול
| --- | --- |
בקרת זהויות :  NLI: 987007410235505171  BnF: cb139633378 (data)  GND: 5518499-6  ISNI: 0000 0001 2369 4170  LCCN: no98016342  MusicBrainz: 66fc5bf8-daa4-4241-b378-9bc9077939d2  NKC: xx0050900  SUDOC: 128073853  VIAF: 133634298   WorldCat (עם VIAF): 133634298 
הלהקה בהופעה בשנת 2006
לוגו מהשנים המוקדמות.
חיים לוי (משמר הגבול)

| --- | --- |
אין תמונה חופשית
 לידה:  1925 בנימינה, ארץ ישראל
 פטירה:  3 בינואר 2012 (בגיל 87 בערך)
 מדינה:  ישראל 
 השתייכות:   ההגנה  משמר הגבול  שירות בתי הסוהר
 תקופת הפעילות:  1954–1976 (מג"ב) 1976 – 1981 (שב"ס)
 דרגה:  מג"ב:  ניצב שב"ס:   רב-גונדר
 תפקידים בשירות
 מפקד משמר הגבול  נציב בתי הסוהר
 
חיים לוי (1925 – 3 בינואר 2012) היה מפקד משמר הגבול ונציב בתי הסוהר.
חיים לוי נולד בבנימינה להדסה (לבית הרשקוביץ) ובצלאל לוי שהיה פעיל ב"הגנה" ושימש כמחסנאי סליקים. בשנת 1944 עברו הוריו למושב בית יצחק-שער חפר.
מגיל 15 היה לוי פעיל בגדנ"ע. הוא סיים ב-1941 קורס מדריכי גדנ"ע, והיה מפקד פלוגת נוער במסגרת "ההגנה". ב-1943 התגייס למשטרת היישובים העבריים ושירת בה במשך 3 שנים. ב-1947 סיים קורס מפקדי מחלקות של "ההגנה". במלחמת העצמאות לחם במסגרת חטיבת אלכסנדרוני כסגן מפקד פלוגה, ונפצע בקרב על מג'דל יאבא. אחרי החלמתו עבר לתפקיד עורפי ובתום המלחמה השתחרר משירות צבאי.
ב-1954, בתקופת פעולות התגמול, התגייס כסגן מפקד פלוגה למשמר הגבול. היה מפקד הפלוגה הדרומית של גדוד משמר הגבול באזור המשולש בתקופת מלחמת סיני, שבגזרתו אירע טבח כפר קאסם. בהמשך ובתקופת מלחמת ההתשה, כיהן כמפקד מג"ב צפון, ופיקד על כוחות מג"ב שפעלו בגזרת עמק בית שאן של מלחמת ההתשה. בספטמבר 1972 מונה לסגן מפקד משמר הגבול, באוקטובר 1972 מונה למפקד משמר הגבול וכיהן בתפקיד עד ינואר 1976. ב-1974, בעקבות הטבח במעלות וכישלון ההשתלטות של יחידות הלוט"ר של צה"ל, הורה לרפ"ק ראובן יעקב (נמרודי) להקים את הימ"מ - יחידת השתלטות ללוחמה בטרור, זאת כמענה לפיגועי חטיפה ומיקוח. בהמשך הוטלו על הימ"מ משימות ותפקידים נוספים כגון - לוחמה בטרור ומשימות משטרה מיוחדות.
במהלך השנים למד קרימינולוגיה באוניברסיטת בר-אילן. בסוף 1975 נקבע שימונה לנציב בתי הסוהר עם פרישתו של אריה ניר. באוגוסט 1976 מונה לנציב בתי הסוהר. בתקופתו נעשה ניסיון להאבק בשימוש הנרחב בסמים בבתי הכלא על ידי ביצוע חוקן לאסירים הנכנסים לכלא. אולם בג"ץ קבע שאין לבצע חוקן באסירים, ללא הסכמתם. כיהן בתפקיד עד נציב בתי הסוהר עד 1981 ולאחר מכן פרש לגמלאות ועבד כחקלאי במושב בית יצחק.
ב-3 בינואר 2012, נפטר חיים לוי מסרטן, ונקבר בחלקה הצבאית בבית העלמין במושב בית יצחק. הותיר אשה ושלושה בנים.
הערות שוליים

1 2  יוסף וקסמן, "מג"ב שלם עם עצמו בפעולה בעיר כמו נגד האויב מחוץ", מעריב, 12 באוקטובר 1972
↑  דליה קרפל, הטבח בכפר קאסם: אנחנו לא ירינו, באתר הארץ, 5 באוקטובר 2008
↑  העלאות בדרגה במשטרה ובמשמר הגבול, מעריב, 14 בספטמבר 1972
↑  הוקמה יחידה במשמר הגבול למלחמה באל ימות ובפשיעה, דבר, 20 במרץ 1974
↑  ברוך מאירי, הבעיה המרכזית שתעסיק אותי - הצפיפות בכלא, מעריב, 17 באוגוסט 1976
↑  ניר מסיים תפקידו כנציב בתי־חסוהר, מעריב, 8 בדצמבר 1975
↑  אושר מינוי חיים לוי לנציב בתי הסוהר, מעריב, 9 באוגוסט 1976
↑  איומים גרמו לפרישת מנהל כלא, דבר, 18 בדצמבר 1981
↑  ארכיאולוג קיטע, מעריב, 10 בנובמבר 1986
↑  איציק וולף, נפטר נציב שב"ס לשעבר חיים לוי, באתר News1 מחלקה ראשונה, 4 בינואר 2012
| --- | --- |
בקרת זהויות :  NLI: 987012124841305171  VIAF: 4015167565606998750004   WorldCat (עם VIAF): 4015167565606998750004
Thirty Seconds to Mars

| --- | --- |

חברי הלהקה. משמאל לימין: ג'ארד לטו, שאנון לטו וטומו מיליצ'ביץ'
 מקום הקמה:  לוס אנג'לס 
 מוקד פעילות:  לוס אנג'לס, קליפורניה
 תקופת הפעילות:  מ-1998
 סוגה:  רוק כבד נאו-פרוגרסיב פוסט-גראנג' מטאל אלטרנטיבי פרוגרסיב מטאל
 חברת תקליטים:  Universal Music, אינטרסקופ רקורדס, וירג'ין רקורדס, אימורטל רקורדס
 האתר הרשמי
 פרופיל ב-IMDb
 חברים
 ג'ארד לטו שאנון לטו
 חברים לשעבר
 סולון ביקסלר  מאט ואכטר   טומו מיליצ'ביץ'
 
ג'ארד לטו, סולן הלהקה
Thirty Seconds to Mars (בתרגום חופשי: "30 שניות למאדים") היא להקת רוק אלטרנטיבי מלוס אנג'לס שבקליפורניה. סולנה הוא השחקן ג'ארד לטו, בה הוא גם מנגן בגיטרה וכותב את השירים.
היסטוריה > הקמה

הלהקה נוסדה בשנת 1998 כפרויקט קטן ומשפחתי על ידי האחים ג'ארד ושאנון לטו. לאחר מכן מאט וואכטר הצטרף ללהקה כבסיסט וכנגן קלידים. בעקבות חיפוש גיטריסט, הצטרף טומו מיליסיביק (אחרי שסולון ביקסלר וקווין דרייק עזבו את הלהקה).
מריאיון עם וירג'ין רקורדס: "[שם הלהקה] בעצם מגיע מתזה (עבודת גמר) שהלהקה מצאה באינטרנט שנכתבה ממרצה לשעבר בהארוורד. אחד מהפרקים בתזה נשא את הכותרת "30 שניות למאדים", שבו הוא מרחיב ומדבר על הגידול בטכנולוגיה שבני האדם משתמשים בה, ושאנחנו בעצם כמעט 30 שניות ממאדים. דבר זה מסמל עבורנו, בקצרה, את המוזיקה שלנו."
אף על פי שג'ארד לטו הוא שחקן הוליוודי, הוא מעדיף שלא להשתמש במעמד זה על מנת לקדם את הלהקה; למעשה, הוא מסרב להופיע באירועים בהם שמו הוזכר למטרות קידום הלהקה.
היסטוריה > אלבום הבכורה (2002–2005)

אלבומם הראשון, ששמו כשם הלהקה, הופק על ידי בוב אזרין ויצא ב-13 באוגוסט 2002. האלבום נמכר בלמעלה ממאה אלף עותקים, אך זכה לביקורות מעורבות. שני סינגלים מהאלבום זכו להצלחה - "Capricorn" ו-"Edge Of The Earth", כשהאחרון הגיע למקום ה-31 בטבלת ה-U.S. Mainstream Rock.
שמו של האלבום היה אמור להיות "Welcome to the Universe", ונושאו הכללי הוא המאבק האנושי. "Revolution", שיר שהוקלט עבור האלבום, לא נכלל באלבום בשל המילים שלו שלא תאמו לרעיון הכללי של האלבום, והעובדה שהן היו יכולות להתפרש בצורה לא נכונה. בסופו של דבר, הלהקה בחרה שלא לכלול את השיר באלבום לאור פיגועי 11 בספטמבר 2001.
שתי רצועות נוספות הוקלטו עבור האלבום: "Phase 1: Fortification" נכלל בדיסק סינגל של "Capricorn" שיצא בבריטניה, ו-"Anarchy in Tokyo" שנכלל כרצועת בונוס בהוצאה היפנית של האלבום.
הופעתו הראשונה עם הלהקה של הגיטריסט החדש, טומו מיליסיביק, הייתה ב-3 בפברואר 2003 ב-"The Late Late Show with Craig Kilborn", בה ניגנו את "Edge of the Earth".
היסטוריה > A Beautiful Lie ‏(2005–2008)

אלבומם השני, "A Beautiful Lie", יצא לחנויות ב-30 באוגוסט 2005. מאחר שהאלבום הועלה באופן בלתי־חוקי לאינטרנט חמישה חודשים לפני מועד יציאתו הרשמי, הלהקה החליטה לכלול בו שתי רצועות בונוס: "Battle Of One" (שיר מקורי שהיה אמור להיות שיר הנושא של האלבום) ו-"Hunter" (גרסת כיסוי לשיר של ביורק). כצעד נוסף לקידום האלבום, הלהקה צירפה "כרטיסי זהב" ב-12 עותקים, שזיכו את בעליהם בכניסה חינם לכל הופעה של הלהקה, ולגישה לאחורי הקלעים.
ב-31 באוגוסט 2006, הלהקה זכתה בפרס ה-MTV2 עבור הווידאו קליפ של "The Kill" ב-MTV Video Music Awards, אחת משתי המועמדויות שלהם. המועמדות השנייה הייתה עבור קליפ הרוק הטוב ביותר. עלילת הקליפ מבוססת באופן רופף על עלילת הסרט "הניצוץ". "A Beautiful Lie" זכה להצלחה ניכרת, ובינואר 2006 אף הגיע למעמד של אלבום פלטינה עבור הפצה של מעל למיליון עותקים.
באוקטובר, הלהקה החלה את סיבוב ההופעות שלה "Welcome to the Universe".
ב-20 בנובמבר, הקליפ לסינגל השלישי שלהם "From Yesterday" שאורכו כ-13 דקות, שודר לראשונה ב-MTV2. זהו קליפ הרוק האמריקאי הראשון שצולם בשלמותו במקדש ברפובליקה העממית של סין, ובוסס באופן רופף על הסרט "הקיסר האחרון".
ב-1 במרץ 2007 הודיע לטו באחת ההופעות כי הבסיסט מאט וכטר עוזב את הלהקה, משום שהוא רוצה לבלות עוד זמן עם משפחתו. באותה הופעה השתוללו המעריצים וכאשר לטו החל לרדת מהבמה לכיוונם, אלו רצו לכיוונו ולטו נפגע ושבר את אפו.
ב-29 באפריל 2007 הלהקה הופעה ב- MTV Australia Video Music Awards, והייתה מועמדת לשלושה פרסים, מתוכם היא זכתה בווידאו הרוק הטוב ביותר ווידאו השנה על "The Kill".
ב-11 בדצמבר 2009, לפי הבלוג של רדיו AOL, בעקבות הצבעות של מאזיני התחנה, "The Kill" זכה בשיר הרוק האלטרנטיבי הטוב ביותר של העשור (Top Alternative Song of the Decade of the 2000s).
היסטוריה > This Is War ‏(2008–2013)

באוגוסט 2008, וירג'ין רקורדס, חברת התקליטים של הלהקה, הגישה תביעה בסך 30 מיליון דולר כנגד הלהקה, בטענה שהם סירבו ליצור שלושה אלבומים כפי שהיה כתוב בחוזה. על פי תביעתם, הלהקה התכחשה לחוזה מ-1999.
בריאיון ל-MTV מוקדם יותר באותה השנה, ג'ארד לטו אמר שהם מקווים להוציא את אלבומם השלישי עד קיץ 2009, ובנוסף הוא נתן מידע לגבי המשמעות העומדת מאחורי האלבום: "אני חושב שהאלבום הזה מדבר על אמונה, על נושאים רוחניים, וזה במקרה גם מה שאנחנו חושבים ומדברים עליו בחיינו כרגע. כשהאלבום הקודם יצא אמרתי שאני רוצה להרוס את האלבום הראשון, ואני חושב שעשינו את זה. לקחנו מפנה דרמטי מהראשון לשני, ואני חושב שהאלבום החדש הזה הולך באותה הדרך. זה מאוד מרגש עבורינו, ואנחנו מאוד נלהבים".
בגיליון של ה-11 בפברואר של המגזין Kerrang!, התגלה ששם האלבום החדש יהיה "This Is War".
ג'ארד לטו, סולן הלהקה, פרסם כמות קטנה של מידע לגבי הנסיעה שלו להוואי, והקלטת שיר בשם "Hurricane" עם קניה וסט, שנכלל בסופו של דבר באלבום האולפן השלישי של הלהקה - This is War.
ב-28 באפריל, התביעה בין הלהקה לבין EMI בוטלה. זמן קצר אחרי ההודעה על ההסדר שביטל את התביעה, ג'ארד לטו והלהקה סיפרו לחדשות MTV שתאריך הוצאת האלבום החדש נדחה מאפריל 2009 לספטמבר באותה השנה. אף על פי שתאריכי הוצאת האלבום שונו פעמים רבות, הלהקה לבסוף הוציאה את האלבום ב-9 בדצמבר 2009.
ב-18 באוגוסט 2010 הופיעו חברי הלהקה בביתן 1 בגני התערוכה שבתל אביב, כחלק מסיבוב ההופעות העולמי Into The Wild.
היסטוריה > 2021–הווה: It's the End of the World but It's a Beautiful Day

ב-5 באוקטובר 2021, לטו הכריז שהוא יופיע בשיר עם Illenium בשם "Wouldn't Change a Thing". ב-27 באוגוסט 2022, הלהקה הכריזה על גרסה לציון 20 שנה לאלבום הבכורה שלהם. ב-22 בפברואר 2023, הוכרז שהלהקה תנגן בפסטיבל "When We Were Young" ב-22 באוקטובר.
ב-8 במאי, הלהקה הוציאה את "Stuck", הסינגל המוביל מתוך אלבום האולפן השישי שלהם, It's the End of the World but It's a Beautiful Day, שייצא ב-15 בספטמבר. הרצועה השנייה מהאלבום, "Life Is Beautiful", יצאה כסינגל שיווקי ב-9 ביוני. ב-14 ביולי יצא השיר השלישי מהאלבום "Get Up Kid".
מאפיינים > לוגו

לוגו הלהקה הוא עוף חול (לו הלהקה קראה "מית'רה") הנושא את הביטוי בלטינית "Provehito In Altum", המוטו של הלהקה. תרגום חופשי של ביטוי זה אומר "שגר אל המצולות". הלוגו היה אמור ללוות את קידום האלבום הראשון בלבד, בעוד לאלבום השני נוצר לוגו ה-Trinity שהורכב משלוש גולגולות ושלושה חצים המצביעים פנימה, מלווים בשם הלהקה ובמוטו שלה.
מאפיינים > האשלון

אשלון הוא צורת לחימה של נפוליאון שפירושו "לתקוף בגלים".
האשלון היא קבוצה רחוב שמטרתה לפרסם את הלהקה. האשלון מסייעים בהבאת קהל להופעות, יצירת קשר עם תחנות רדיו מקומיות ובקשת שידור של השירים שלהם, תליית פוסטרים, הצבעה בעד הלהקה במועמדויות שונות ועוד. "Echelon" הוא גם השם של אחת מהרצועות באלבום הראשון.
מאפיינים > סגנון מוזיקלי, ז'אנר והשפעה

לפי מבקרים שונים, הלהקה נכללה בז'אנרים של הארד רוק, נאו-פרוגרסיב, מטאל מתקדם, מטאל אלטרנטיבי ופוסט-גראנג'.
חברים נוכחיים

ג'ארד לטו - סולן, גיטרה (מאז 1998)
שאנון לטו - תופים (מאז 1998)
חברים נוכחיים > נגנים בהופעות

מאט מקג'נקינס- גיטרת בס (מאז 2011)
ברקסטון אוליטה- קלידים, גיטרה, קולות רקע (מאז 2009)
חברים לשעבר > חברי להקה רשמיים

מאט וואכטר - בס, קלידים וסינתיסייזר (2001–2008)
סולון ביקסלר - גיטרה (2000–2004)
חברים לשעבר > נגנים בהופעות

קווין דרייק - גיטרה (2001–2002)
טים קלהר- גיטרת בס, קלידים (2007–2010)
דיסקוגרפיה > אלבומי אולפן

30 Seconds to Mars‏ (2002)
A Beautiful Lie‏ (2005)
This Is War‏ (2009)
Love, Lust, Faith and Dreams‏ (2013)
America‏ (2018)
It's the End of the World but It's a Beautiful Day‏ (2023)
דיסקוגרפיה > שירים אקוסטיים

הלהקה הקליטה גרסאות אקוסטיות לשירים מאלבומם השני A Beautiful Lie. חלק משירים אלה נכללו בכמה גרסאות של האלבום.
ג'ארד לטו - שירה, גיטרה אקוסטית, גיטרת בס אקוסטית
טומו מיליסיביק - גיטרה אקוסטית, כינור
דיסקוגרפיה > שירים שלא נכנסו לאלבומים

בנוסף לרצועות בשלושת אלבומי האולפן שלהם שהוקלטו עד היום, הלהקה הקליטה גם כמה שירים נוספים. בין רצועות אלה ניתן למצוא את "Phase 1: Fortification" ו-"Valhalla", שהוצג בדמו מוקדם.
"Phase 1: Fortification" יצא בגרסת חו"ל של הסינגל "Capricorn". עוד רצועה שמוצגת בכמה מגרסאות האלבומים ששוחררו בחו"ל היא "Anarchy in Tokyo", שיר שהוקלט במהלך הקלטת אלבום הבכורה שלהם. "Revolution" גם הוא הוקלט עבור אלבומם הראשון, אבל לא נכלל בו משום שהוא לא התאים לנושא האלבום, ובשל הפחד שמאזינים ייקחו את המילים בצורה מילולית מדי, במיוחד לאחר אירועי ה-11 בספטמבר 2001. "Occam's Razor" הוקלט גם כן, אבל מעולם לא נכלל באף אחד מאלבומי הלהקה. כתוצאה, רצועה זו נחשבת לקשה ביותר למציאה מכל חמש הרצועות שלא יצאו באופן רשמי.
גרסאות דמו של שירים מאלבום הבכורה של הלהקה בעל אותו השם גם הן היו שונות מעט, ולהן היו גם שמות שונים. לדוגמה, "Fallen" נקרא קודם לכן "Jupiter", ו-"Year Zero" נקרא קודם לכן "Hero". גרסאות דמו נוספות הקיימות הן ל-"Buddha for Mary" ול-"93Million Miles", כשבמקור, המילים של האחרון התייחסו ללהקה "Deadsy", שחבריה Dr. Nner ו-P. Exeter Blue I סיפקו תזמור נוסף בחלק מהרצועות, אך הליריקס שונו לאחר ששתי הלהקות נהיו מעורבות במחלוקות שונות.
במהלך הופעותיהם החיות, הלהקה הציגה לראשונה שני שירים חדשים, שלפי השמועות אחד מהם היה אמור לסגור את האלבום החדש - "Some Other Sun". גם "The Believer" נכתב בתחילה עבור האלבום הראשון אך נגנז במהלך ההקלטות. בנוסף היו שירים שבוצעו בהופעות החיות כגון "Sisters of Heresy" ו-"Under Pressure / Pressure". שיר נוסף מאותו הסוג, "Revenge", נכתב עבור האלבום השלישי "This Is War" אך נגנז גם הוא.
ב-11 בדצמבר 2006, הלהקה שלחה למעריציה "מתנה" לחג המולד בצורת שיר חג בשם "Santa Through the Back Door".
בספטמבר 2007 הלהקה הקליטה גרסת כיסוי לשיר "Stronger" של קניה ווסט עבור "BBC Radio 1's Live Lounge".
בפברואר 2008 הלהקה הופיעה עם שיר לראשונה במהלך ה"Blood Ball" האירופאי הראשון במילנו, איטליה. לטו אמר שהשיר נקרא "Old Blues Song". לאחר מכן הוא חשף את השם האמיתי של השיר - "Guillotine" (גיליוטינה).
ב-29 במרץ 2010, הלהקה חזרה ל-"BBC Radio 1's Live Lounge", שם הם הקליטו גרסת כיסוי לשיר "Bad Romance" של ליידי גאגא.
פרסים

"30 שניות למאדים" זכו ב-42 פרסים מתוך 65 מועמדויות. הרשימה המופיעה כאן היא רשימה חלקית בלבד.
ב-31 באוגוסט 2006, הלהקה זכתה בפרס הסינגל הטוב ביותר עבור "The Kill" בפרסי MTV2.
ב-15 באוקטובר 2006, בפרסי ה-"Fuse Fangoria Chainsaw", הסולן ג'ארד לטו זכה בתואר "נסיך האופל" והלהקה זכתה בפרס הקליפ הטוב ביותר שבוסס על סרט על "The Kill".
ב-26 באוקטובר 2006, בפרסי ה-MTVu Woodie, הלהקה זכתה ב-"Best Video Woodie: Live Action" על "The Kill".
בינואר 2007, "A Beautiful Lie", אלבומם השני, הפך לאלבום פלטינה.
ב-14 באפריל 2007, הלהקה זכתה בפרס האמן החדש הטוב ביותר בפרסי ה-TRL באיטליה.
ב-29 באפריל 2007, הלהקה זכתה בקליפ הרוק הטוב ביותר ובקליפ השנה עבור הסינגל שלהם "The Kill" בפרסי הווידאו של MTV באוסטרליה.
ב-8 באוגוסט 2007, מגזין "Kerrang!‎" הודיע שהלהקה מועמדת בשתי קטגוריות ב-"Kerrang! Awards 2007": "הלהקה החדשה הטובה ביותר" (Best International Newcomer) ו"הסינגל הטוב ביותר" על "The Kill". ב-24 באוגוסט הלהקה זכתה בפרס על הסינגל הטוב ביותר על "The Kill".
ב-1 בנובמבר 2007, הלהקה זכתה בפרס ה-MTV של אירופה (MTV Europe Music Award) בקטגוריית ה-"Rock Out", אחת משתי הקטגוריות שבה היו מועמדים.
ב-21 בדצמבר 2007, הלהקה זכתה בפרס ה"טובים ביותר של Fuse לשנת 2007" (Fuse's Best of 2007 Award). בזכייה זו הלהקה גברה על להקות כמו "קורן", "מיוז", "לינקין פארק", "מיי כמיקל רומאנס", "אוונג'ד סבנפולד" ועוד, כשזכתה במעל ל-7 מיליון קולות.
ב-1 בפברואר 2008, הלהקה זכתה בפרס הפריצה הבינלאומית הטובה ביותר של "Bandit Rock Awards" בסטוקהולם, שוודיה.
ב-2 באוגוסט 2008, הלהקה זכתה בפרס ה-"Video Star" על הקליפ של "A Beautiful Lie" בפרסי ה-MTV של אסיה לשנת 2008 (MTV Asia Awards 2008).
ב-21 באוגוסט 2008, הלהקה זכתה בשתיים מתוך ארבע המועמדויות שלהם ב-"Kerrang! Awards": "הלהקה הבינלאומית הטובה ביותר" (Best International Band), ו"הסינגל הטוב ביותר" על "From Yesterday".
ב-16 באוקטובר 2008, הלהקה זכתה ב"אמן הרוק הבינלאומי הטוב ביותר" (Best International Rock Artist) בפרסי ה-"Los Premios MTV Latinoamérica 2008".
ב-6 בנובמבר 2008, הם היו מנחי מתחם ה-VIP בפרסי ה-EMA באירופה (MTV Europe Music Awards) וראיינו אמנים כמו קיד רוק, אנסטייז'ה וה"שוגבייבס". בטקס פרסים זה הם גרפו את פרס ה-"Video Star" על "A Beautiful Lie" ואת פרס ה-"Rock Out".
בינואר 2009, הקליפ עבור "A Beautiful Lie" הוכתר כזהב על ידי MTV הבינלאומי.
ביולי 2010, הלהקה זכתה בלהקה הבינלאומית הטובה ביותר ב-"Relentless Energy Drink Kerrang! Awards 2010".
ב-12 בספטמבר 2010 הלהקה זכתה בקליפ הרוק הטוב ביותר עבור הסינגל שלהם "Kings & Queens" ב-"MTV Video Music Awards".
ב-7 בנובמבר 2010, הם זכו בפרס להקת הרוק הטובה ביותר ב-"MTV Europe Music Awards".
לוגו עוף החול של הלהקה
דגל וושינגטון די. סי.

| --- | --- |

 סוג הדגל:   דגל מדיני ואזרחי
 יחס אורך/גובה:  1:2
 קבלת מעמד רשמי:  15 באוקטובר 1938
 מוטיבים עיצוביים:  שני פסים אדומים אל רקע לבן, ושלושה כוכבים אדומים בשליש העליון.
 שם המעצב:  צ'ארלס דון
דגל וושינגטון די. סי., המשמש גם כדגל מחוז קולומביה, מורכב משני פסים אופקיים אדומים על רקע לבן ומעליהם שלושה כוכבים אדומים. הדגל מבוסס על סמל משפחתו של ג'ורג' וושינגטון.
במשך שנים רבות, לא היה לוושינגטון דגל רשמי והונפו בה דגלים לא רשמיים; החשוב שבהם היה דגל המשמר הלאומי של וושינגטון הבירה. בשנת 1938, מינה הקונגרס של ארצות הברית ועדה לבחירת דגל בעיצוב מקורי. הוועדה בחרה את העיצוב של צ'ארלס דון, מעצב גרפי במקצועו. העיצוב הנבחר הוכרז רשמית כדגל וושינגטון הבירה ב-15 באוקטובר 1938.
סמל משפחת וושינגטון עליו מתבסס הדגל
בשנת 2002, דנה מועצת העיר של וושינגטון הבירה בשינוי הדגל כמחאה על העובדה שאין לעיר ייצוג בקונגרס. החלטת השינוי הציעה להוסיף את הכיתוב "מיסוי ללא ייצוג" לדגל העיר, בתוך הפסים האדומים. למרות שהחלטת השינוי עברה ברוב של 10 נגד 2 במועצת העיר, לא חתם ראש העיר על ההחלטה והיא נזנחה.